***14. számú melléklet***

|  |  |  |
| --- | --- | --- |
| **FCI_logomeoesz** | **MAGYAR MUDI EGYESÜLET** |  |

A Magyar Ebtenyésztők Országos Egyesületeinek Szövetsége (mint az FCI) tagja

székhely: 1091 Budapest, Üllői út 117. B. lh. 2/27 – [www.magyarmudi.hu](http://www.magyarmudi.hu)

**Karakterteszt (**alaptermészetvizsgálat**)**

Az Karakterteszt elsődleges célja, a felmérésen megjelent mudi ösztönös adottságának, természetének a felmérése.

**Általános leírás.**

A tenyészszemlén részt vevő mudinak az egészség és a küllem mellett viselkedésének felmérése, vizsgálata annak szakmailag korrekt megítélése elengedhetetlen, a fajta fizikális és mentális, értékének védelme, esetleges fejlesztése érdekében.

Az Karakterteszten bemutatott munka értékelése:

KIVÁLÓN MEGFELELT, MEGFELELT, NEM FELELT MEG. (VISSZARENDELVE)

A „nem felelt meg” értékelést kapott kutya, a bírálati lapon a „Visszarendelve” értékelést kapja. Ez esetben a kutya még újabb bizonyítási lehetőséggel élhet. Amennyiben nem állt be változás a viselkedésében és ez a teszt is sikertelen, „nem felelt meg” értékelést kapja. A kutya tenyésztése **nem javasolt.**

A mesterségesen előidézett ingerekre - amiket a felmérésen alkalmazunk pl: zörgő doboz, hanghatás, idegen személy, személyekkel szembeni viselkedés stb. - a kutya a habitusára jellemző reakcióval válaszol. Ennek a viselkedésnek a pontos felismerése, (mit, miért, hogyan) értékelése, valamint a technikai eszközök megfelelő alkalmazása elengedhetetlen. A bíró a vizsgált mudi természetét, viselkedését, reakcióját, a különféle mesterségesen produkált helyzetekre, helyesen kell, hogy értelmezze, értékelje.

*A tenyészszemlén végzett szakmai munka hivatott arra, hogy megszabja a tenyésztés helyes irányát.*

Feladata a magabiztos, kiegyensúlyozott idegrendszerű, mudik bevonása a tenyésztés vérkeringésébe és kiszűrni a gyáva, labilis ideggyenge, továbbá az agresszív egyedet. A jó fizikai adottság, az egészség a stabil idegrendszer, a magabiztos viselkedés, az együttműködésre való hajlam, kiváló használati értéket teremt. A standard erről így ír: „Élénk vérmérsékletű, rendkívül tanulékony, bátor, éber, mozgékony, munkát kedvelő, értelmes és alkalmazkodóképes.” Feladata:„Terelőkutya. Bátor viselkedése miatt a pásztorok körében a nagyobb testű, vagy nehezen kezelhető állatok terelésére is igen kedvelt. ... Kitűnő őrző-védő, sport-, és kísérőkutya. Házőrző, és jelzőkutya. Kedvelt házi eb.” XXI. századi sport- és munkakutyaként is megállja a helyét. „canis ovilis fényesi” FCI Standardszám: 238

*A muditól elvárt elsődleges, főkövetelmény:*

Élénk vérmérséklet, kiemelkedő tanulékonyság, kiemelkedő együttműködési képesség.

*A muditól elvárt másodlagos követelmény:*

Stabil idegrendszer, magabiztosság.

A teljesítményvizsgálat a Magyar Mudi Egyesület tenyészszemléjén kerül megrendezésre.

A teljesítményvizsgálatot egy adott évben az Egyesület megfelelő igény szerint többször is rendezhet.

**Az Karakterteszt (karakterteszt) szakmai indoklása, leírása, folyamata.**

Etológusok, akik az állatok viselkedését, tudományos megfigyeléssel végzik, megállapították, hogy a viselkedés alapját, az un. genetikai anyag - az állat zárt genetikai programja - képezi, amelyre épül maga a viselkedés. A viselkedés un. nyitott genetikai program szerint változik, módosul, többnyire a környezeti hatásokra, ilyen lehet például, a tapasztalatszerzés, tanulás, nevelés. Tehát a két kulcsfontosságú tényező, az öröklődés, és a környezeti hatás szoros egységet alkot a viselkedésben, nem választhatóak szét, mivel kölcsönösen hatnak egymásra. A viselkedés, nem más, mint a kutyának a környezet ingereire, az örökletes zárt genetikai program által meghatározott módon adott, de a környezeti tényezők által módosított reakcióinak összessége.

Összefoglalva, a kutya viselkedését az öröklődés nagymértékben meghatározza, azonban a környezeti tényezők, környezeti hatások (tapasztalatszerzés, tanulás) jelentős mértékben befolyásolják. Az öröklődés, a tapasztalat, a tanulás, közös egységet alkot a viselkedésben,

Tenyészszemlére jelentkezés alsó korhatára a betöltött 12 hónap, tehát a kutyát a születésétől a felmérésig eltelt idő alatt - nem beszélve azokról a kutyákról, amelyek jóval e korhatár után jelennek meg - számos környezeti hatás éri, amely nagymértékben befolyásolja a mudi viselkedését.

Kitűnő karakterű szülők utódai hiába örököltek jó alaptermészetet, a rossz tartási körülmények, a rossz tapasztalatok, a tágabb környezet ismeretének és az emberi kapcsolatoknak a hiánya, a helytelen nevelés, „*ideggyengévé”, félénkké*, vagy *agresszívvá* alakíthatják át a természetüket, viselkedésüket.

E fontos etológiai felismerést szem előtt tartva, ha a felmérésen megjelent mudi a tenyésztésből kizáró nem kívánatos két viselkedési forma valamelyikét mutatja: **kifejezetten gyáva**, vagy **agresszív,** a helyes döntés, érdekében, a kutya még újabb bizonyítási lehetőséggel élhet. Amennyiben nem állt be változás a viselkedésében, „nem tenyészthető” minősítést kap.

Bírálati lapjára először a „*Visszarendelve”* megjegyzés kerül.

Ha a nem kívánatos viselkedés *szerzett,* a környezeti tényezők által módosított, például „tanult gyávaság”, nem öröklött, megfelelő szakmai irányítással ugyan nehezen, de még orvosolható.

A felmérésen előírt feladatok sikeres teljesítéséhez, tanítás, előképzettség nem szükséges. Elvárt viszont, egy alapvető szociális készség, magabiztosság, bátor határozott fellépés, amelynek előfeltétele a kutya megfelelő tartása, (ingergazdag környezet) nevelése.

A tenyészszemlén az Karakterteszten a kutya viselkedésének a vizsgálatát, értékelését, felmérését, kizárólag komplex megközelítéssel szabad csak végezni.

**Az MME által alkalmazott Karakterteszt, (karakterteszt) általános leírása, etológiai indoklása.**

Az MME tenyészszemléjén történő alaptermészetvizsgálat, képességvizsgálat neve összefoglaltan: „Karakterteszt”

Az alaptermészetvizsgálatnál a mudi alaptermészete, örökletes ösztönös adottsága kap prioritást

*A feladatnál a bíró a bírálati lapon tegyen írásos megjegyzést a látott viselkedésről, pontoznia nem kell.*

A vizsgálat során az egyed környezeti ingerektől befolyásolt általános magatartásáról ad tájékoztatást. Ezen feladatok során az idegrendszer kiegyensúlyozottságáról, teherbíró képességéről kapunk adatokat, továbbá a vizsgálaton megjelent mudi szocializáltságának mértékéről, milyenségéről.

**Az Karakterteszt személyi feltétele, különös tekintettel a bíró és a lehetséges segéd személyére**

A bíró

A bírálatot, a teljesítményvizsgálatot (felmérést) FCI teljesítménybíró (lehetőségszerint terelőbíró) végezheti

A mindenkori MME elnöke, a tenyésztési tanáccsal előzetesen egyeztetve, kér bírót a MEOESZ-től, megjelölve abban név szerint a bíró személyét.

*A bíróval szemben támasztott elvárás:*

A tenyészszemlén az Karaktertesztet a felmérést, a fajtát jól ismerő szakember végezze.

A vizsgálatánál a bíró, nem a tanult viselkedést, hanem a mudi optimális viselkedését vizsgálja, értékeli. A bírónak megkülönböztetett figyelmet kell fordítani a szituációs feladatok helyes beállítására. A felmérést vezető szakembernek nagy a felelőssége a gyakorlatok levezetésében. Tisztában kell, hogy legyen a fajtára jellemző viselkedésformákkal, valamint a mesterségesen előidézett környezeti hatások által a kutyából kiváltott válasz reakciók pontos megítélésével.

A bíró kiemelt figyelmet fordítson és feltétlenül regisztrálja, a jóindulatú, temperamentumos, figyelmes, magabiztos, kíváncsi, egészséges stabil idegrendszerrel rendelkező mudit. Az ilyen egyednek a tenyésztés vérkeringésébe történő bevonása szükséges, ajánlatos.

A mesterségesen előidézett ingerekre - amiket a felmérésen alkalmazunk pl: zörgő doboz, hanghatás, idegen személy, személyekkel szembeni viselkedés stb. - a kutya a habitusára jellemző reakcióval válaszol. Ennek a viselkedésnek a pontos felismerése, (mit, miért, hogyan) értékelése, valamint a technikai eszközök megfelelő alkalmazása elengedhetetlen. A bíró a vizsgált mudi természetét, viselkedését, reakcióját, a különféle mesterségesen produkált helyzetekre, helyesen kell, hogy értelmezze, értékelje.

**A bírót munkájában segéd segítheti.**

**A segéddel szemben támasztott követelmény:**

* megfelelő gyakorlat,
* etológiai, kinológiai ismeretek,
* a fajta ismerete,

Segédet a bíró választhat munkájához.

.

**Fajtatiszta mudinak a tenyészcélnak megfelelő Karakterteszt szabályai, szabályzata.**

Az Karakterteszt felmérése, értékelése, különböző feladatok segítségével.

*A feladatoknál a bíró a bírálati lapon tegyen írásos megjegyzést a látott munkáról, pontoznia nem kell.*

A felmérésen elsősorban a kutya magabiztosságát, kiegyensúlyozott ösztönös adottságát, a különböző feladatsoron bemutatott viselkedési formáját, kell vizsgálni, annak elősegítése érdekében, hogy a mudi megőrizze munkakészségét, használati étékét, a különböző területeken, például: kísérő kutya, sport, családi kutya.

1. Kutya viselkedése a küllembírálat alatt.

A mudi viselkedését a küllembírálat alatt végig figyelni kell,

- a kutyának nem szabad támadnia, vagy menekülni,

- kíváncsi, érdeklődő, esetleg barátkozó viselkedést pozitívan, kell értékelni,

- kissé bizalmatlan, nyugtalan magatartás nem kizáró ok, az idegenekkel szembeni tartózkodó viselkedés jellemző lehet a fajtára,

- ha a kutya gyáva félénk, riadt, rémült, emiatt el akarja hagyni a területet, a felvezető nem tudja megnyugtatni, a kutya a viselkedésének az értékelése: „nem felelt meg.”

- kezelhetetlenül agresszív viselkedést mutató kutya értékelése: „nem felelet meg.”

2.) Kutya viselkedése egy idegen személy megjelenésekor. A kutya a felvezetőjével a kijelölt területen, tartózkodik, sétál. Két-három perc után megjelenik a területen a kutya számára egy ismeretlen személy, a felvezetővel kezet fognak, majd elbeszélgetnek. A vizsgálat célja: Megfigyelni a kutya viselkedését idegen ember közelében.

- elvárt a nyugodt, magabiztos viselkedés, a kutyának nem szabad támadnia, vagy menekülnie,

- kíváncsi, érdeklődő esetleg barátkozó viselkedést pozitívan kell értékelni,

- kissé bizalmatlan, nyugtalan magatartás nem kizáró ok, az idegenekkel szembeni tartózkodó viselkedés jellemző lehet a fajtára,

- ha a kutya gyáva félénk, riadt, rémült, emiatt el akarja hagyni a területet, a felvezető nem tudja megnyugtatni, a kutya a viselkedésének az értékelése: „nem felelt meg.”

- az agresszív viselkedést mutató kutya értékelése: „nem felelet meg.”

3.) Kutya viselkedése egy 4 fős embercsoportban. A kutya a felvezetőjével nyugodt tempóban sétál, a csoportban. A kutya pórázon van.

Az itt megfigyelhető viselkedési forma jellemző lehet a kutya magabiztosságára, továbbá utal a felvezetőjéhez fűződő kapcsolatára is.

- elvárt a nyugodt, magabiztos viselkedés,

- legyen közömbös a csoport tagjaival szemben,

- a felvezetőjével legyen együttműködő,

- kíváncsi, érdeklődő esetleg barátkozó viselkedést pozitívan kell értékelni,

- kutyának nem szabad támadnia, vagy menekülnie, a területről,

- kissé bizalmatlan, kissé nyugtalan magatartás nem kizáró ok,

- ha a kutya gyáva félénk, riadt, rémült, emiatt el akarja hagyni a területet, a felvezető nem tudja megnyugtatni, a kutya a viselkedésének az értékelése: „nem felelt meg.”

- kezelhetetlenül agresszív viselkedést mutató kutya értékelése: „nem felelet meg.”

4.) Pórázon vezetés közben *hanghatás.* Pl. pár kaviccsal megtöltött műanyag palack földreejtése kb. 1 méter magasból, 3-5 méterre a kutyától.

- kiemelten értékes az a viselkedés, ha a mudi figyelme a zörgő dobozra irányul, érdeklődő kíváncsi, élénk, figyelmes, ha odamegy a dobozhoz és megszaglássza azt,

- hanghatás iránt a kutya lehet közömbös,

- kisebb érzékenység nem kizáró ok, de a felvezető tudja megnyugtatni,

- kissé bizalmatlan, kissé nyugtalan magatartás sem kizáró ok,

- ha a kutya gyáva félénk, riadt, rémült, emiatt el akarja hagyni a területet, a felvezető nem tudja megnyugtatni, a kutya a viselkedésének az értékelése: „nem felelt meg.”

- az agresszív viselkedést mutató kutya értékelése: „nem felelet meg.”

5.) Bíró vagy segítő pórázon fogja a kutyát, felvezetője 20-25 lépés megtétele után magához hívja

- a kutya hívásra élénken a gazdájához/felvezetőhöz fut,

- ha a kutya gyáva félénk, riadt, rémült, emiatt el akarja hagyni a területet, a kutya a viselkedésének az értékelése: „nem felelt meg.”

- tökéletesen érdektelen viselkedést mutató kutya értékelése: „nem felelet meg.”

- a legkisebb agressziót mutató kutya viselkedésének értékelése: „nem felelet meg.”

6.) Közömbösítés: A felvezető a kutyájával 5-10 egy sorban felsorakozott kutyáját lábánál ültető kutyás személy mellett, egyiket egyik, másikat másik oldalról megkerülve elhalad

- a résztvevő kutyáknak közömbösen kell viselkednia

- ha a kutya gyáva félénk, riadt, rémült, emiatt el akarja hagyni a területet, a kutya a viselkedésének az értékelése: „nem felelt meg.”

- agressziót mutató és nem megnyugtatható kutya viselkedésének értékelése: „nem felelet meg.”

Fontos szempont a felmérésen, az Karakterteszten

**Az Karakterteszten részt vevő kutya viselkedését pozitív irányba fejlesszük.**

**A kutya semmiképp sem távozhat negatív élménnyel!**

*Az Karakterteszten előírt feladatsor csupán egy eszköz, amelynek alkalmazkodnia kell az adott fajtához, az egyesület meghatározott tenyésztési céljához, továbbá a megjelölt cél elérését is segítse elő. A felmérést, a bemutatott munka értékelését, előre meghatározott irányelvek szerint a fajtát jól ismerő, magas szakmai ismerettel, a mudival kapcsolatos tapasztalati tudással rendelkező személy végezze az egyesület elnökének a felkérésére.*

Összeállította Dr. Maczák Viktória Magyar Mudi Egyesület Elnöke

(Pischoff Ferenc FCI Őrző-védő terelőbíró Kuvasz „**Alaptermészet Vizsgálat**”felhasználásával)

Balatonfűzfő, 2015. március